b'\n_START_ARTICLE_\nB\xc3\xb8ssemager\n_START_PARAGRAPH_\nEn b\xc3\xb8ssemager er et \xc3\xa6ldre udtryk for en v\xc3\xa5benmekaniker eller specialiseret finmekaniker. Tidligere var en b\xc3\xb8ssemager en milit\xc3\xa6r h\xc3\xa5ndv\xc3\xa6rker af underofficers grad, hvis arbejde det var at holde afdelingens v\xc3\xa5ben i tjenestedygtig stand. B\xc3\xb8ssemagere blev f\xc3\xb8rst i det 18. \xc3\xa5rhundrede fastansatte ved de gev\xc3\xa6rbev\xc3\xa6bnede afdelinger, idet man f\xc3\xb8r den tid benyttede tilf\xc3\xa6ldig arbejdskraft. Senere fremstillede og forhandlede b\xc3\xb8ssemagere deres egne v\xc3\xa5ben._NEWLINE_En af de f\xc3\xb8rende danske b\xc3\xb8ssemagere var Carl Heinrich Delcomyn.'